Mario Battaglini

Mario Battaglini, stranomà Maci (abreviassion ëd "Maciste": a l'era àut 1,85 m. e a pesava 105 kg.), a l'era nassù a Rovigh ai 20 d'otóber dël 1919 e a l'é mòrt a Pàdoa ël 1m ëd gené dël 1971.

Battaglini a l'é stàit un dij pi fòrt giugador italian ëd rugby. Sò ròl a l'era sconda o tersa linia, ma a l'ha ëdcò giugà median d'overtura.
A l'ha tacà a gieughe a rugby dël 1936 e a l'ha giugà con le squadre ëd Rovigh, Amatori Milano, Trevis e Bologna e, an Fransa, a Vienne e a Toulon.
A l'ha vagnà tre scudet con ël Rovigh e doi con l'Amatori Milano.
Con la Nassional Italian-a a l'ha giugà 5 partìe.
Battaglini a l'é stàit un dij prim rugbista italian a andé a gieughe an Fransa, andoa a l'era stranomà le grand Batta e le roi des buteurs ("ël re dij marcador") për la potensa dij sò càuss piassà (a l'é restà famosa na soa trasformassion da la distansa ëd 63 méter quand a giugava a Vienne).

Lë stadi dël rugby ëd Rovigh a l'é stàit dedicà a soa memòria.

Battaglini, Mario